
Naslov: Spominska slovesnost za po vojni pobite na Teharjah
Napoved za voditelja:

Vsako leto na rožnovensko nedeljo, prvo nedeljo v oktobru, v Bukovžlaku pri Teharjah poteka spominska sveta maša in komemoracija. Tja so po končani 2. svetovni vojni vozili zajete domobrance in vse, ki so se želeli umakniti pred nasiljem nove oblasti. Slovesnost sta tudi letos pripravila Nova slovenska zaveza in župnija Teharje Na njej je sveto mašo daroval odhajajoči celjski škof Stanislav Lipovšek, ki je tudi blagoslovil obnovljen križev pot od nedokončanega obeležja, ki je bil postavljeno leta 2004, do cerkve svete Ane. Na slovesnosti je zbrane nagovoril tudi dr. France Cukjati, nekdanji predsednik Državnega zbora, ki je opozoril na politiko izključevanja, ki smo ji po njegovem priča še danes.

H1: Spominska sveta maša na Teharjah tudi letos dobro obiskana
H2: Škof Stanislav Lipovšek je blagoslovil obnovljen križev pot
H3: Spominski park in obeležje postavljeno 2004 še vedno nedokončano
T- Iz Teharij GORAN ROVAN /

X- Snemalec in montažer Miloš Šantek /

Od povojnih pobojev je minilo že 73 let. Zato se je nekdanji celjski škof v pridigi zahvalil vsem, ki so poskrbeli, da je le stekel proces postopnega urejanja grobišč.
T- STANISLAV LIPOVŠEK /

X- upokojeni celjski škof /

»Od teh jih je minevalo 50 v prisilnem molku, v načrtnem prikrivanju resnice o medvojnem in povojnem dogajanju. O čemer grozljivo priča 600 in več večinoma še neurejenih morišč in grobišč po raznih krajih naše domovine.«
Nekdanji predsednik Državnega zbora pa je v svojem govoru poudaril, da je Slovenija še vedno ujeta v sovraštvo, izključevalnost in razklanost.
T- dr. FRANCE CUKJATI /

X- nekdanji predsednik Državnega zbora RS /

»Največje zločince, organizatorje in izvajalce slovenskega holokavsta pa se še vedno časti kot narodne heroje in osvoboditelje. Krvni in ideološki dediči zločina očitno živijo v iluziji, da se bodo lahko še naprej izogibali bremenu neznosne krivde, če bodo žrtve še naprej veljale za krive in nevredne življenja.« 
Ljudje ne prihajajo na Teharje samo zato, da svojcem, za katere niti ne vedo, kje so bili pobiti, prižgejo svečko, ampak tudi za to, da se te grozote nikoli ne pozabijo.

T- STANE MODIC /

»Rad bi vidu, da bi se poenotl in da bi priznal tele poboje, k so se nardil.«
T- ANICA RAHNE /

»Nobenga ne sovražimo, odpuščamo vsem, sam pozabit se pa res ne da. Ne da se pozabit.«

Organizatorji slovesnosti so se zahvalili celjski občini, ki skrbi za Spominski park Teharje, opozorili pa so, da bi bil že čas, da ga država uredi tako, kot ga je zasnoval arhitekt Marko Mušič.
